Rikunarita-ORG/Wikinium huggingface dataset:
# 雲卡塔拉曼

| 雲卡塔拉曼 |
| --- |
|  |
| 姓名原文 | ராமசுவாமி வெங்கட்ராமன் |
| 出生日 | 1910年12月4號  |
| 出生地 | Thanjavur district  |
| 死亡日 | 2009年1月27號  （98歲） |
| 死亡地 | 新德里  |
| 死因 | multiple organ dysfunction syndrome  |
| 國籍 | 印度、英屬印度、Dominion of India  |
| 信奉 | 印度教  |
| 母校 | Loyola College、University of Madras  |
| 職業 | 律師、政治人、autobiographer、法官  |
| 政黨 | 印度國民大會黨  |
| 配偶 | Janaki Venkataraman  |
| [改維基數據] |
| * 睇
* 傾
* 改
 |

**雲卡塔拉曼wan4 kaa1 taap3 laai1 maan6**（泰米爾文：ராமசுவாமி வெங்கட்ராமன்，英文：**Ramaswamy Venkataraman**，1910年12月4號—2009年1月27號）係印度一個政治人，舊時係第9屆印度總統，1987年7月25號上任，1992年任滿。

## 出面網頁

* P1273 屬性顯示失敗: 搵唔到 P1273 屬性。

/ 雲卡塔拉曼喺加泰圖書館嘅資料
* 雲卡塔拉曼喺分面應用主題詞表識別碼嘅資料
* 雲卡塔拉曼喺虛擬國際權威檔案識別碼嘅資料
* 雲卡塔拉曼喺Freebase嘅資料
# 左派

**左派**，又叫**左翼**，係政治用字，「右派」嘅相反。按經典解釋，班人主張自由主義、追求進步主義秩序、依照平等主義分配財富同權力，甚至反轉資本主義系列嘅計劃經濟體制。

今時今日嘅左派之名，往往只係為求方便而配上去，或者沿用舊稱，未必名副其實；例如，叫做香港左派嘅勢力多數致力將經濟結構向「右」推，所謂香港地產霸權嘅支持者，以親中共勢力為主，反對縮窄社會貧富懸殊嗰啲政策嘅政團，幾乎都同中國共產黨互相擁護。

左派理論上，政府分配財富時會好公道，然而實際上自稱行社會主義嘅政府，往往由於官僚權力澎漲無道，導致貪污腐敗成風，堅尼系數普遍較高。

## 代表人物

* 毛澤東
* 列寧

## 睇埋

* 香港親共意識（香港「左派」）
* 左派工會
* 左派報紙
# 無神論

**無神論**（Atheism）係擺明姿勢，一係肯定無神（deity），一係否定神學（theism）。闊啲講，係無神嘅信仰（belief）係，非神論nontheism。

好多自認（self-identity）無神論者，對超自然嘅嘢，都抱懷疑態度（skepticism），同講無體驗（empiricism）證據證明神嘅存在。其他都以哲學、社會或者史學做無神論嘅論據。好多自認無神論者，都傾向通俗（secularism）哲學，例如人文主義（humanism）同自然主義（naturalism）。無神論並無一套意識形態，無神論者一套一定行為。有啲宗敎，好似耆那敎同佛敎咁，唔使信人格神（personal god）。

無神論個西文 atheism 原本係指任何同發展成熟嘅宗敎有衝突，人又好，信念又好，係種蔑稱。之不過，自由思想（freethought）, 科學懷疑（scientific skepticism）同埋宗敎批判（criticism of religion）散發，atheism個意思越來越專門，最後變成無神論者嘅自稱。

## 定義

唔同嘅作者對於點樣最好去定義同歸類「無神論」有唔同嘅睇法， 佢哋爭論邊啲超自然嘅實體可以算係神，無神論係唔係一種哲學立場定係只係缺乏一種立場，又或者無神論需唔需要有意識同明確嘅拒絕；不過，一般嚟講都係以明確反對有神論嘅立場嚟定義無神論 。無神論一直都睇成係可以同不可知論並存嘅，但有時候又會同佢成對比。

### 隱性同顯性

呢個圖表顯示咗弱/強同隱性/顯性無神論定義之間嘅關係（圖中嘅大細唔係想表示人口比例）。

顯性強/正面無神論者（圖右邊嘅**紫色**）斷言「至少有一個神存在」呢個講法係錯嘅。

顯性弱/負面無神論者（圖右邊嘅**藍色**）拒絕或者迴避相信有任何神存在，但唔會斷言「至少有一個神存在」呢個講法係錯嘅。

隱性弱/負面無神論者（圖左邊嘅**藍色**）包括啲唔相信有神但又冇明確拒絕相信有神嘅人（好似細路仔同某啲不可知論者）。
定義「無神論」時出現嘅啲含糊之處，有啲係因為「神」同「神明」呢啲字嘅定義問題。由於對神同神明嘅理解五花八門，好唔同，所以對無神論適用範圍嘅理解都有唔同。古羅馬人就話啲基督徒係無神論者，因為佢哋唔拜異教嘅神。慢慢噉，隨住「有神論」呢個詞開始包括咗相信任何神性嘅信仰，呢種講法就變得唔受歡迎 。 就無神論所否定嘅現象範圍嚟講，無神論可以係反對任何神嘅存在，乃至反對任何靈性、超自然或者超越性呢啲概念存在 。

無神論嘅定義喺一個人要諗幾多關於神嘅嘢先至算係無神論者呢一點上面都有唔同。有啲定義話無神論就係冇相信任何神存在。呢個好闊嘅定義會包括啲初生嬰同其他冇接觸過有神論思想嘅人。早喺1772年，霍爾巴赫男爵就講過：「所有細路出世嗰陣都係無神論者；佢哋根本冇神嘅概念。」 同樣噉，喬治·H·史密斯都提出過：「一個唔識乜嘢係有神論嘅人都係無神論者，因為佢唔相信有神。呢個類別仲包括啲有能力理解呢啲問題嘅細路，但係仲未知道呢啲問題嘅存在。呢個細路唔相信有神呢一點就已經令佢成為一個無神論者。」

「隱性無神論」係「冇有神論信仰但又冇刻意拒絕佢」，而「顯性無神論」就係有意識噉拒絕相信。通常我哋會用一個明確反對有神論嘅立場嚟定義無神論。 為咗佢嗰篇關於「哲學無神論」嘅文章，Ernest Nagel反對將單純缺乏有神論信仰都算做一種無神論。 Graham Oppy將啲從來冇諗過呢個問題嘅人歸類為「天真者」，因為佢哋根本唔明乜嘢係神，例如一個月大嘅BB。

### 正面同負面

好似 Antony Flew同 Michael Martin 咁嘅哲學家將**正面**（強／硬）無神論同**負面**（弱／軟）無神論做咗對比。正面無神論係明確咁肯定冇神存在。負面無神論包括所有其他形式嘅非有神論。根據呢個分類，任何唔係有神論者嘅人都係負面或者正面無神論者。舉個例，Michael Martin 就話不可知論邏輯結果係負面無神論 。不可知無神論就包括埋無神論同不可知論 。不過，好多不可知論者都認為佢哋嘅觀點同無神論係有分別嘅。

Richard Dawkins
根據無神論者嘅論點，未經證實嘅宗教主張應該同其他所有未經證實嘅主張一樣，都值得同樣程度嘅唔相信。 無神論者批評不可知論，話神存在嘅命題唔可以被證明並唔表示兩種可能性係機會均等嘅。 澳洲哲學家 J.J.C. Smart 話「有時一個真係無神論者嘅人可能會好激動噉形容自己係不可知論者，因為佢有一種唔合理嘅普遍哲學懷疑主義，呢種懷疑主義會阻止我哋話我哋知道任何嘢，可能除咗數學同形式邏輯嘅真理之外。」 因此，有啲無神論作者，例如 Richard Dawkins，就鍾意將有神論者、不可知論者同無神論者嘅立場沿住一條有神論機率光譜嚟區分——即係佢哋對「神存在」呢個陳述嘅認同程度。

十八世紀之前，西方世界對神嘅存在嘅接受程度高到連真正嘅無神論存在嘅可能性都受到質疑。呢種叫做有神論嘅「先天論」——即係認為所有人一出世就相信神；喺呢種觀點入便，無神論者就係喺否認事實。 有啲無神論者對「無神論」呢個詞嘅需要提出過質疑。喺佢本書《致一個基督教國家嘅信》入便，Sam Harris寫道：

> 事實上，「無神論」呢個詞根本就唔應該存在。冇人需要將自己稱為「非占星術者」或者「非煉金術者」。我哋冇詞嚟形容啲懷疑貓王仲在生或者外星人橫跨銀河系就只係為咗騷擾牧場主同佢哋啲牛嘅人。無神論只不過係理性嘅人喺面對冇理據嘅宗教信仰時發出嘅聲音。
>
>

## 睇埋

* 邪惡問題
* 理神論
* 進化論

## 註
# 乸

**乸**（粵拼：naa2；**♀**），又叫**雌性**（粵拼：ci1 sing3），係講有性生物一方，佢哋會做卵細胞（產卵生蛋），卵細胞係大啲嘅生殖細胞。要繁殖，乸通常係唔可以少咗公。冇單一基因決定生物係公定乸，而喺進化嘅過程，兩性獨立咁出現過好幾次。

## 定義

一隻大咗肚嘅貓乸
喺生物學上，**乸**可以以配子嚟定義，係繁殖過程當中供應卵子（大粒啲嘅配子）嗰一方。

## 特徵

兩隻孔雀乸；孔雀呢種動物，啲乸顏色冇公咁鮮艷，事實係好多雀鳥都係噉。
喺動物界，乸擇偶嗰陣通常都揀擇啲。

查理斯·達爾文發覺近乎一切嘅動物物種都有一種情況：乸硬係性慾冇公咁強。

喺 1948 年，有生物學家做咗一場實驗：佢哋發覺一隻果蠅公配偶愈多，生到嘅後代就愈多；相比之下，乸就冇噉嘅情況—就算一隻乸配偶好多，佢生到嘅後代數量都唔會點升—乸嘅配子（卵子）明顯大粒過公嘅（精子），噉就表示對身體嚟講，生產卵子（同生產精子比起嚟）消耗嘅資源更多，而且乸往往要花好多時間陀仔，陀仔期間隻乸冇得繁殖；公生產後代嘅能力唔受呢種限制。因此，公比較有誘因靠住「盡力搵乸交配，交配次數有咁多得咁多」嘅策略嚟行動，而乸繁殖機會有限，對配偶會比較揀擇，偏向揀高質素數量少嘅伴侶，亦會投注更多資源落去每個後代嗰度。

一隻蜂后喺度生蛋。

>  **蜂后：一世係噉勁生蛋嘅乸**
> 一個典型嘅蜜蜂群係由蜂后統治嘅。一隻蜂后通常都係佢所屬嗰個蜜蜂竇入面所有蜜蜂嘅阿媽，無論喺生理、形態定行為上都同普通嘅蜜蜂好唔同—佢大隻啲，唔識生產蜂蠟；最緊要嘅係，一隻蜂后有一組有生殖能力嘅卵巢，同埋具有可以用嚟儲起啲精子嘅結構。一隻準蜂后會同好多隻（屬於第啲群嘅）蜜蜂公交配。交配咗之後，一隻完全成熟嘅蜂后每日生到成 2,000 粒卵咁多。為咗等自己可以專心產卵，隻蜂后會釋放一啲特殊嘅費洛蒙，指揮同控制啲工蜂做嘢。
>
>

## 睇埋

* 有性繁殖
* 兩性異形
* 求偶

## 參考

以下係呢篇文引用咗嘅學術文獻或者網頁：
# 牛

| How to read a taxobox**家牛** |
| --- |
|   |
| 瀕危指標 |
|
馴養 |
| **物種分類** |
|

|  |  |
| --- | --- |
| 界 | 動物界 Animalia  |
| 門 | 脊索動物門 Chordata  |
| 綱 | 哺乳綱 Mammalia  |
| 目 | 偶蹄目 Artiodactyla  |
| 科 | 牛科 Bovidae  |
| 亞科 | 牛亞科 Bovinae  |
| 族 (*tribus*): | 牛族 Bovini  |
| 屬 | 牛屬 *Bos*  |
| 種 | 原牛 *B. primigenius*  |
| 亞種 (Subspecies): | **歐洲牛*B. p. taurus  |

 |
| 三元學名  |
| Bos primigenius taurus Linnaeus, 1758 |

牛
**牛**（粵拼：**ngau4**，學名：*Bos taurus*）係一種有蹄同埋有四隻腳嘅動物，屬於牛科。卡爾林奈將牛分咗做三類：歐洲牛，亞洲牛同埋佢哋嘅始祖。不過，由於混血嘅關係，而家嘅人，或者生物學家，都唔會再當牛係三種動物，就算係乳牛同埋牛公都當係同一種。

牛經常被人養嚟殺咗做肉食、用嚟做皮革或者搾奶。佢哋有時都會賣力，拖住個耙耕田。喺印度，牛係神聖嘅動物。粗略估計，全世界有十三億隻牛。

## 祖先

所有牛嘅祖先，叫原牛，佢哋因森林棲息地不斷縮細，歐洲貴族又將佢哋當係狩獵對象，令數量逐漸減少，最後一隻牛乸喺1627年死咗之後，佢哋就絕種，冇晒喇。

## 香港保育現狀

喺香港，現時可以見到兩種牛：黃牛同埋水牛，佢哋都係以前香港農耕社會所養嘅家畜，但隨住工商業社會急速發展，佢哋開始俾人遺棄，並逐漸野化，成為香港郊野公園同濕地常見嘅大型哺乳動物。

香港漁農自然護理署喺2013年做過一次香港牛隻數量同埋分布狀況嘅詳細調查，顯示香港大約有1110隻黃牛同埋120頭水牛分布喺大嶼山、西貢、馬鞍山同埋新界中部、東北部其他地區。2020年，有人自願組成牛義工團隊「西貢牛」，佢哋發現有啲地方例如創興水上活動中心附近同塔門等等嘅流浪牛冇足夠嘅草畀佢哋食，於是喺其他地方拎啲草畀嗰度嘅牛食。

## 同人嘅關係

* 幫手耕田。
* 牛肉同內臟畀人食，作為肉食。
* 奶畀人飲。
* 牛屎做肥料、燃料、建築材料。

## 病

* 瘋牛症
* 口蹄症
* 炭疽病
* 肺結核
* 牛乳熱

## 文化

牛係中國嘅十二生肖之一，排第二。

* 【牛】姓氏。
* 【牛宿】二十八宿之一。
* 【牛一】等如生日。如：「今日係我牛一啊！」
* 【牛郎】七姐誕（七月初七）裏面嘅男主角。
* 【牛精】係「暴躁」嘅意思。例：「妳個仔好曳好牛精呀！」
* 【呀牛】花名，有魯莽，衝動嘅意思。
* 【波牛】鍾意踢波嘅狂熱分子。
* 【牛黃頭】唔聽教嘅細路。
* 【省牛黃】挾硬擰咗人哋物件。
* 【牽牛星】天鷹座 α，Altair。
* 【牛咁眼】望著人，眼都唔眨。
* 【牛咁頸】話人固執。
* 【牛肉乾】告票。
* 【做牛做馬】做咕喱。
* 【騎牛搵馬】搵著一樣嘢屈就著先，作爲搵到眞正目的之前嘅過渡。尤用喺搵工、搵男女朋友方面。
* 【牛頭馬面】鬼差面。
* 【得鋪牛力】大隻，頭腦簡單。
* 【鑽牛角尖】諗嘢諗埋一邊。
* 【牛頭角順嫂】泛指村中婦人。
* 【牛耕田馬食穀】老豆搵錢仔享福。
* 【勤力過新界隻牛】話人好勤力。
* 【十五樓養嘅牛牛】雀巢奶粉。

牛響西方象徵財富同埋力量，源於古埃及。股票價格持續上升被稱為「牛市」。

## 參考資料

| 十二生肖 |
| --- |
| 鼠 | 牛 | 虎 | 兔 | 龍 | 蛇 | 馬 | 羊 | 猴 | 雞 | 狗 | 豬 |
# 馬卓安

馬卓安 (1996)
**馬卓安**（英文：**John Major**，1943年3月29號—）係英國政治人物，1990年到1997年做英國保守黨黨魁同英國首相。

## 出面網頁

* History of Sir John Major - GOV.UK （英文）
* The Rt Hon Sir John Major KG CH （英文）
# 打野戰

一班人喺度打野戰。
**打野戰**daa2 je5 zin3（**Airsoft**或者**Live wargame**）係種射擊運動，一班玩家先組隊，每人揸住把汽槍，響特定場地範圍入面對戰。呢隻遊戲源自軍隊入面嘅訓練，之後畀人娛樂化。通常打野戰場地都會提供埋野戰裝備，例如汽槍、靴鞋、戰術背心等等，但係經常玩野戰嘅人通常會自備裝備。

香港好多時都將呢隻遊戲直接叫「**Wargame**wo1 gem1」，但英文反而好少咁樣叫。

## 睇埋

* 戰爭遊戲
* 射擊遊戲
# 港產片

|  |
| --- |
| 呢篇文係 **香港人口及文化**系列之一 |
| 香港人口普查
2011年人口普查
香港人    新界原居民
海外港人 |
| 宗教與風俗
哲學
語文    用語
文學
建築
殯儀    節日同公眾假期
飲食    燒烤文化
電影    電視
音樂
傳媒
藝術    古蹟
漫畫    動畫
體育
網絡文化    高登文化
香港次文化
無厘頭文化
MK文化
MK Pop
港鐵文化
巴士迷文化 |
| **其他香港系列** |
| **地理** - **歷史** - **政治教育** - **治安** - **經濟香港指南頭版* |
| 睇 • 論 • 改 • 歷 |

**港產片**，又叫**香港電影**，係香港製造嘅電影，包括一啲粵語片同國語片。

## 定義

香港電影金像獎喺2006年對香港電影嘅定義條件係：

1. 導演要有香港永久性居民身份證嘅香港居民；
2. 出品公司要係一間為香港合法註冊公司；
3. 套戲最少有六個工作項目嘅工作人員係香港居民，以十六個獎項計算： 監製、編劇、男主角、女主角、男配角、女配角、新演員、攝影師、動作設計、美術指導、服裝造型、剪接、原創電影音樂、原創電影歌曲、音響效果以及視覺效果。

* + 每個工作項目只計算一位香港工作人員；
	+ 有「原創電影歌曲」嘅作曲、填詞同主唱多過一個係香港工作人員，亦只會計算其中一位；
	+ 「最佳電影」之參選版本可以係公映版本或導演版本（經導演認可喺參選年度內曾公開放映嘅版本）。

## 代表作

* 黎民偉：默片時代《莊子試妻》（香港本土最早製作嘅電影之一）
* 呂奇：粵語片（青少年社會問題片）
* 陳寶珠：《工廠少爺》
* 新馬仔：七日鮮
* 關德興：《黃飛鴻》系列
* 李小龍：武打片
* 李翰祥：艷情片《大軍閥》
* 許冠傑：《最佳拍檔》（喜劇）
* 徐克：香港新浪潮《蝶變》
* 王晶：《精裝追女仔》
* 新藝城：《開心鬼放暑假》（少女學生片）
* 吳宇森：《英雄本色》（江湖片）
* 鄭伊健：《古惑仔》系列
* 成龍：武打片
* 洪金寶：《福星系列》（武打片）
* 李連杰：武打片
* 周星馳：無厘頭電影
* 吳君如：《金雞》
* 梁家輝：《跟蹤》
* 古天樂：《明日戰記》 (科幻動作片)

## 參考

* 《第二十七屆香港電影金像獎評選細則》參選資格
# Sīc

**Sīc**（有時寫成*[sīc]*或者*[sic]*）出自拉丁文，完整嘅原文係**Sīc erat scriptvm**，意思即係話「原文係咁」。

喺學術論文裏面，喺引用人哋嘅文獻之後（或者引用到某個詞或者詞組之後）馬上加入*[sīc]*，即係話「大家同唔同意都好，我引用嘅嗰份文獻嘅嗰一句話嘅**原文**係咁寫嘅」。

[Sīc]喺粵語裏面可以直接寫成**[原文係咁]**，通常加方括號；喺西歐語言入面，除咗加方括號之外，通常重會用*斜體*表示成*[sīc]*。

## 使用示範

>  如果我女朋友唔打電話畀我，我會直接*係[原文係咁]**青馬跳落海。
>
>

（[原文係咁]前面嘅「係」應該寫成「喺」。）
# 卡拉OK

唱緊卡拉OK嘅人
**卡拉OK**（日文：カラオケ，原寫法係**からオケ**或**空オケ**，意思係指**無人樂隊**）係一種源自日本嘅娛樂性質唱歌活動，通常係喺播放預錄喺錄影帶之類儲存媒體度、無主唱人聲嘅音樂伴奏同時，喺電視螢幕上同步播放有節拍提示嘅歌詞，然後畀人睇住歌詞同揸住支咪唱歌。自從1971年時井上大佑發明咗最早嘅音樂伴唱帶之後，佢已經成為現今最受歡迎嘅大眾休閒娛樂方式之一。

## 簡介

卡拉OK嘅名源自於日文，其中卡拉（カラ／旮旯）係「空」（空無）嘅意思，OK（オケ）就係管弦樂團（オーケストラ）嘅簡稱，合埋嘅意思指唱歌嗰陣無真正嘅樂隊伴唱，得影音伴唱。

## 史

### 1970年代

1971年，日本神戶市嘅音樂家井上大佑發明咗第一部卡拉OK機器。

### 1990年代

卡拉OK面世之後，由於卡拉OK器材同伴唱器材嘅商業化，同埋歌曲著作權等問題嘅阻礙，沉寂咗好長時間，重未普及起來，而井上大佑亦未有因發明卡拉OK得到專利權而獲利。

1980年代中後期，有選曲功能嘅CD音響儲存形式同VCD影音存儲形式嘅成熟，取代錄音錄影帶嘅捲帶搜索功能，卡拉OK先可以得到實質性發展。

喺日本大規模流行之後，好快，卡拉OK亦喺1989年傳到東亞同埋東南亞，跟住傳到世界各地。

卡拉OK嘅發展普及，有賴於字幕VCD嘅大量生產。VCD生產線同技術當時由日本壟斷。簡體中文嘅卡拉OK用VCD碟嘅生產基地集中喺港台同大陸華南地區嘅合資工廠。

1989年中國大陸因反對資產階級自由化，卡拉OK器材同字幕VCD碟嘅生產同進口，受到嚴格限制。嗰年6月開始，中國面臨全世界經濟制裁，進口停頓。1990年下半年開始，形勢逐漸改善。1991年之後，卡拉OK喺大陸先至有迅速發展嘅機會。

## 參考

## 睇埋

* 卡拉OK Box
# 沙撈越日

| 砂拉越自治日 Hari Sarawak Sarawak Day |
| --- |
| 其他名稱 | 砂拉越日 |
| 參與人 | 砂拉越人 |
| 意義 |  Sarawak正式開始自治。 |
| 日期 | 7月22號 |
| 持續幾耐 | 一日 |
| 機會 | 年度 |

砂拉越喺1963年自治前使用嘅旗幟
**砂拉越日** (粵拼：sa1 laai1 yut6 yat6，馬來話：Hari Sarawak，英文：Sarawak Day) 定喺每年嘅7月22號，受到馬來西亞砂拉越州政府同砂州人民廣泛重視。

## 背景

砂拉越公民抗議將砂拉越王國轉做英國嘅殖民地
1841年，汶萊帝國授予砂拉越王國獨立地位，1888年開始，佢畀英國保護。但係，喺嗰個時候，砂拉越仲未獲得「完全獨立」。第二次世界大戰結束後，砂拉越領土畀英國軍事管制區接管，並喺1946年成為英國殖民地。領土轉移畀殖民政府引起咗砂拉越人民不滿，人民期望能夠獲得獨立，開展咗反割讓運動（Anti-cession movement of Sarawak）。1949年，英國第二任駐砂總督被馬來後生老師羅斯利多比（Rosli Dhobi）暗殺。總督繼任者係安東尼安東尼·阿貝爾（Anthony Abell），係科博德委員會（Cobbold Commission）嘅成員之一。

砂拉越係喺1963年7月22號獲得「自治權」嘅，同時以砂拉越將會喺同年9月16號共組馬來西亞為前提。砂拉越自治前最後一名英籍總督係Alexander Waddell，而首名砂拉越人首席部長由英殖民政府任命，係Stephen Kalong Ningkan。

## 參考

## 延伸閱讀

* 砂拉越英殖民時期總督同州首席部長名單一覽

## 睇埋

* 馬來西亞獨立日
* 馬來西亞日
* 北婆羅洲自治日
# 購買力平價

2017年世界各國人均國內生產總值地圖 (IMF)
**購買力平價**kau3 maai5 lik6 peng4 gaa3（英文：purchasing power parity，縮寫**PPP**），係一種根據各國唔同嘅價格水準計出嚟嘅銀紙之間嘅等值係數，令我哋可以喺經濟學度對唔同國家嘅國內生產總值做比較。購買力平價嘅單位係**國際幣**（international dollar，縮寫：**Intl.$**）或者嗌“**國際貨幣單位**”（international currency unit，縮寫：**ICU**）。購買力平價係以美金做基礎，即係用1蚊美金喺美國嘅購買力作為參考基數；所以1蚊國際幣喺個別國家嘅購買力等於1蚊美金喺美國嘅購買力。

## 拎

* 〈巨無霸指數〉。《《[[經濟學人]]》雜誌》 (英文)。
* 〈各國經濟情況通報〉。《《[[經濟學人]]》雜誌》 (英文)。
# 中石器時代

|  |
| --- |
| **史前時代** |
| **全 新 世** | **鐵器時代** | 原史時代 |
|   青銅時代晚期 | **青 銅 時 代** |
|   青銅時代中期 |
|   青銅時代初期 |
| 銅石並用時代 |
|   新石器時代 | **石 器 時 代** | 史前史 |
| 中石器時代／亞舊石器時代 |
| **更 新 世** | 舊石器時代晚期 | 舊 石 器 時 代 |
| 舊石器時代中期 |
| 舊石器時代初期 |

中石器時代石器
 **中石器時代**（粵拼：zung1 sek6 hei3 si4 doi6）
（英文：**Mesolithic**）係其中一個史前時代，響舊石器時代同新石器時代中間，約莫由一萬年前更新世末期去到七千年前農業開始出現。
# 中學

| 學校事件 |
| --- |
| 學歷階段 |
| 大學：大專　本科　學士　研究生　碩士　博士中學：初中　高中　中專※　職中※　技校※小學幼稚園　幼兒園 |
| 教學禮 |
| 學年開始：開學日學年結束：散學日入學／畢業：入學禮　學校開放日　畢業禮 轉校 每禮拜辦：早會　週會 　 |
| 假期 |
| 寒假※　暑假　春假※　秋假※ |
| 考試 |
| 默書　測驗　期末考試中考＠　高考＠　自考＠＃※ |
| 年級 |
| 升級　留級　跳級　降級※　調班※ |
| 學業終止 |
| 畢業（畢業生）　修業　退學　趕出校 |
| 活動 |
| 上堂　走堂校運會＃　水運會＃　課外活動＃　學校旅行學校開放日＃　文化祭※　短途旅行※ |
| 人物 |
| 校長　副校長　校務主任　訓導主任　先生 |
| 書刊 |
| 教科書　校刊＃ |
| 衣著 |
| 校服　校園游水裝＃ |
| 意外 |
| 師生戀　校園暴力　校園槍擊案 |
| ※：唔係個個國家都有。＃：唔係間間學校都搞。＠：大型考試。唔同國家，個名同方式都唔同。 |

**中學**係小學之後嘅等級。學齡喺每個國家都有啲唔同。

響中學讀嘅學生叫**中學生**，香港俗語又叫做「**中學牛‎**」或者「**中學鴨‎**」。

## 各國學制

### 加拿大

 安大略

喺安大略省，中學總共有六個年級。

 魁北克
喺魁北克省，中學總共有五個年級。

### 中國

 內地
喺中國大陸，中學有分初中同高中。高中最後嗰個年級叫做**預科班**，嗰級係為咗下個學年讀大學，畢咗業之後就可以讀大學。

 香港
喺香港，而家以六個年級為主，香港嘅中學大部分初中同高中都喺同一間學校，通常中一至中三叫做初中，中四至中六叫做高中；中六下學期尾參加香港中學文憑考試，要喺香港中學文憑考試達到指定成績先至可以升讀大學。

| 初中教育（中文名） | 初中教育（英文簡稱） | 高中教育（中文名） | 高中教育（英文簡稱） |
| --- | --- | --- | --- |
| 中一 | S1/F1 | 中四 | S4/F4 |
| 中二 | S2/F2 | 中五 | S5/F5 |
| 中三 | S3/F3 | 中六 | S6/F6 |
# 美國國務院

| 美國國務院 |
| --- |
|  |
| 總部 | 華盛頓C大街2201號哈里·S·杜魯門大樓 |
| 首長 | 魯比奧 |
| 網站 |  |

**美國國務院**（英文：**United States Department of State**），係美國外交部門，前身係美國外交部，1789年成立，係頭一個成立聯邦政府嘅行政機構，初頭兼管內政，後尾先至變成專搞外交事務。阿頭係美國國務卿。

## 睇埋

* 美國國務院外國使團一覽
# 塞拉利昂

塞拉利昂嘅位置
**塞拉利昂共和國**，又譯**獅子山共和國**，係非洲西部一國，首都自由城，面積7.1萬平方公里，人口650萬；東、北接畿內亞，東南接利比利亞，西面、西南面向住大西洋。

## 出面網頁

* 塞拉利昂嘅官方網站
* "Republic of Sierra Leone" (英文). 非洲聯盟.
* 〈国家概况 — 中华人民共和国外交部〉 (簡體中文)。中華人民共和國外交部。
* 〈獅子山共和國 Republic of Sierra Leone - 非洲地區 - 中華民國外交部 - 全球資訊網 Ministry of Foreign Affairs, Republic of China (Taiwan)〉 (繁體中文)。中華民國外交部。
* "Sierra Leone - United States Department of State" (英文). 美國國務院.
* 塞拉利昂喺中央情報局《世界概況》嘅資料 （英文）
* 〈シエラレオネ共和国 ｜ 外務省〉 (日文)。日本外務省。
* "Sierra Leone - Department of Foreign Affairs and Trade" (英文). 澳洲外交貿易部.
# 各話人口一覽

世界頭二十種最多人講嘅母語：

|  |  |  |  |  |
| --- | --- | --- | --- | --- |
| **順序** | **語言** | **語系** | **書寫體系** | **講嘅人數（百萬）** |
| 1 | 普通話 | 漢藏語系 | 漢字 | 1000 |
| 2 | 英文 | 印歐語系 | 拉丁字母 | 430 |
| 3 | 印度文 | 印歐語系 | 梵文字母 | 320 |
|
4  | 西班牙文 | 印歐語系 | 拉丁字母 |
310 |
|
5  | 俄文 | 印歐語系 | 斯拉夫字母 |
280 |
|
6  | 阿拉伯文 | 含閃語系 | 阿拉伯字母 |
185 |
|
7  | 孟加拉文 | 印歐語系 | 孟加拉文字母 |
180 |
|
8  | 葡文 | 印歐語系 | 拉丁字母 |
175 |
|
9  | 馬來文/印尼文 | 南島語系 | 拉丁字母 |
140 |
|
10  | 日文 | 日本-琉球語系 | 漢字、平假名同片假名 |
125 |
|
11  | 德文 | 印歐語系 | 拉丁字母 |
120 |
|
12  | 法文 | 印歐語系 | 拉丁字母 |
115 |
|
13  | 烏爾都文 | 印歐語系 |
Nastaliq  |
88  |
|
14  | 旁遮普文 | 印歐語系 | 果魯穆奇文字母 |
75 |
|
15  | 韓文 | 韓語系 | 韓字 |
68 |
|
16  | 泰盧固文 | 德拉威語系 | 泰盧固文字母 |
64 |
|
17  | 意大利文 | 印歐語系 | 拉丁字母 |
63 |
|
18  | 泰米爾文 | 達羅毗荼語系 | 泰米爾文字母 |
62 |
|
19  | 馬拉地文 | 印歐語系 | 梵文字母 |
61 |
|
20  | 廣東話 | 漢藏語系 | 漢字 |
60 |
# 聖月

|  |
| --- |
| **回曆** |
| 1. 聖月
2. 旅月
3. 第一春月
4. 第二春月
5. 第一乾月
6. 第二乾月
7. 問候月
8. 分配月
9. 齋戒月
10. 獵月
11. 休息月
12. 朝聖月
 |

 繪
**聖月**（阿拉伯文：**محرم**）係回曆嘅第一個月，係新一年嘅開始，呢個月唔畀回教徒去打交。
# 人形機械人

一個廿一世紀初嘅人形機械人
**人形機械人**（粵音：jan4 jing4 gei1 haai6 jan4 | 英文：**android**）係指特登整到好似人噉嘅樣嘅機械人。

## 科幻

人形機械人喺科幻文學入面長期佔有重要地位。其中最具影響力嘅作品包括阿西莫夫（Isaac Asimov）嘅《I, Robot》同《The Caves of Steel》，書中嘅機械人受「機械人三大定律」規範，對後世影響深遠。菲獵 K 迪（Philip K. Dick）嘅小說《人形機械人會唔會夢見電子羊》描寫幾可亂真嘅 人形機械人，引發對同理心同人工生命倫理嘅討論，後來改編成電影《銀翼殺手》（Blade Runner）。更早期嘅作品如卡雷爾恰佩克（Karel Čapek）嘅舞台劇《R.U.R.》 (Rossum’s Universal Robots) ，不但描寫機械勞工反抗人類，亦首次引入「Robot」一詞。

喺電影同電視作品方面，人形機械人係科幻題材嘅常見元素。著名角色包括《新星空奇遇記》入面努力理解人類情感嘅 Data、《銀翼殺手》系列中嘅仿生人（Replicants）、《異形》系列入面嘅 Ash 同 Bishop、《人造意識》（Ex Machina）嘅 Ava，以及《未來戰士》系列由阿諾舒華辛力加飾演嘅終結者（terminator）。呢類作品通常圍繞程式設定同自我意識之間嘅衝突，以及人類創人形機械人智能，所帶嚟嘅社會同倫理後果。

喺日本動畫同漫畫之中，人形機械人亦成日都見，而且角色類型多樣。代表作包括手塚治虫創作嘅《阿童木》，視之為日本最早同最具影響力嘅人形機械人角色；《攻殼機動隊》入面嘅草薙素子同其他仿生人；《龍珠》系列嘅人造人 16、17、18 號；《新世紀福音戰士》嘅綾波麗；以及電子遊戲《NieR: Automata》入面嘅 2B 同 9S。日本作品經常模糊人形機械人 同**改造人**之間嘅界線，重點探討自我、記憶同靈魂等哲學議題。

喺電子遊戲領域，人形機械人經常成為可操作角色或者世界觀核心元素。《Detroit: Become Human》以 Android 爭取權利同自我意識作為主題；《洛克人》（Mega Man）系列描寫擁有人格人性嘅人形機械人；《NieR: Automata》透過 Android 士兵探討存在主義；另外《System Shock》、《Deus Ex》同《Fallout》系列亦大量涉及仿人機械人或人工人類（如 Synth）嘅倫理與政治問題。整體而言，人形機械人作為一種敘事工具，持續用嚟反思科技發展對人類社會同自身存在嘅影響。

## 睇埋

* 恐怖谷
* 同理心
# 支氣管炎

| 支氣管炎 |
| --- |
| 分類同外部資源 |
| 圖A展示咗肺臟同氣管嘅位置。圖B係正常氣管嘅放大圖。圖C係氣管炎嘅支氣管放大圖。 |
| ICD-10 | J20-J21, J42 |
| ICD-9 | 466, 491, 490 |
| 疾病DB | 29135 |
| MedlinePlus | 001087 |
| eMedicine | article/807035 article/297108 |
| 醫學主題詞 | D001991 |

**支氣管炎**（**bronchitis**）係肺嘅支氣管嘅發炎，症狀包括咳、好難唞氣同心口翳噉。
# 印巴分治

1947年、1948年分別自英屬印度獨立嘅四個國：印度、緬甸、錫蘭同埋巴基斯坦（包埋孟加拉國）
**印巴分治**（即係**印度分治**，Partition of India）指1947年8月14號同1947年8月15號，大英帝國統治嘅英屬印度分咗做兩國－巴基斯坦自治領（Dominion of Pakistan，後來嘅巴基斯坦伊斯蘭共和國）同印度聯邦（後來嘅印度共和國）。英屬印度嘅孟加拉省分為東巴基斯坦同印度西孟加拉邦，旁遮普地區分為西巴基斯坦嘅旁遮普省同埋印度旁遮普邦。

分治條款無涉及到孟加拉國嘅獨立，亦無講英屬印度管理嘅錫蘭同緬甸分治。緬甸喺1948年1月4號獨立，錫蘭喺1948年2月4號獨立；孟加拉國跟住喺1971年嘅孟加拉國獨立戰爭獨立。尼泊爾、不丹曾經係英國嘅殖民地，但一直唔屬於英屬印度，無被條約影響。
# 阿里 (領袖)

阿拉伯文書法字寫阿里個名
**阿里**（粵拼：aa3 lei5；阿拉伯文：**عليّ بن أبي طالب**；601年9月15號—661年1月28號）係回教先知穆罕默德個堂細佬兼女婿，656年到661年統治阿拉伯帝國，係第四位兼最後一位正統哈里發。阿里畀人行刺死咗後，因為哈里發正統繼承人爭議，回教分裂成遜尼派同什葉派兩派。
# IBM

萬國商業機器集團| International Business Machines Corporation |
| 公司嘜頭 |
| 類型 | 上市有限公司 |
| 股票代號 | 紐交所：**IBM** |
| ISIN | US4592001014  |
| 開檔 | 1911年6月16號 |
| 創辦人 | Charles Ranlett Flint |
| 總部地址 | 1 Orchard Road, Armonk, New York, United States |
| 郵政編碼 | 10504 |
| 電話號碼 | (914) 499-1900 |
| 緊要人物 | Arvind Krishna |
| 產業 | 電腦軟件、硬件等等 |
| 年營業額 | $618.60億（2023年） |
| 稅後盈餘 | $75.02億（2023年） |
| 總資產 | $1,352.41億（2023年） |
| 員工人數 | 282,200（2023年） |
| 網址 | IBM.com |

**IBM**（英文全稱**International Business Machines Corporation**，中文名叫做「**萬國商業機器公司**」）係一間總部響美國嘅跨國公司，以前主要整打字機，而家就主要整電腦相關嘅產品，同埋搞吓高科技嘅嘢。

## 參考

## 出面網頁

* IBM
# 普利托里亞

| 普利托里亞 Pretoria  |
| --- |
|  |
|

|  |  |
| --- | --- |
|  **旗幟** |  **徽章** |

 |
| File:Pretoria in ZA.png、Pretoriamunsipaliteit.jpg |
| 國家 |  南非 |
| 分區 | City of Tshwane Metropolitan Municipality  |
| 建立 | 1855年11月16號 |
| 政府 |
|  • 阿頭 | Cilliers Brink  |
| 面積 |
|  • 總計 | 687.54 平方公里（265.46 平方英里） |
| 人口（2011） |
|  • 總計 | 741,651 |
|  • 密度 | 1,100/平方公里（2,800/平方英里） |
| 郵政號碼 | 0001 • 0002 |
| 電話字頭 | 012 |
| 網站 | www.tshwane.gov.za |
| 普利托里亞嘅地圖 |

普利托里亞
**普利托里亞**（英文：**Pretoria**），又譯**比勒陀利亞**、**比陀利亞**，老華僑又叫**斐京**，係南非行政首都。

## 文獻
# 簡單地理特徵

**簡單地理特徵**（官方名：英文：Simple Feature Access）係一套標準，規範點樣以共同嘅儲存同存取模型去表示主要由二維幾何特徵構成嘅地理特徵，專門俾地理資訊系統（GIS）同地理相關嘅資料庫使用。常見嘅簡單地理特徵包括：點、線、多邊形等。

## 概念

## 睇埋

* GeoJSON
# 地下水面

一個地形嘅橫切面，虛線係地下水面，會隨地表地形變化
一個山坡嘅橫切面
**地下水面**（英文：**Water table**），又叫**潛水面**，係飽水層嘅上方表面。當中飽水層係指帶水層基本上所有孔洞同都裂縫都浸滿水嘅部分。換言之，地下水面再落去就係飽水層。地下水面所在嘅深度叫**地下水位**。

## 睇埋

* 帶水層
* 飽水層
# 學術自由

**學術自由**即係指學術界做學術活動嗰陣嘅自由。可以再仔細啲咁定義，就係「有專業資格嘅人，喺佢哋勝任嘅範圍入面，去探索、發現、發表同埋講授佢睇到嘅真理，除咗受限於鑑證真理嘅理性方法之外，唔受任何權力約束嘅自由」。喺唔同嘅文化背景同情況之下，學術自由可以有唔同嘅意思。雖然到咗近代，大家對學術自由本身已經有基本共識，但係喺一啲個別議題上，都有好多唔同嘅睇法。

學術自由係思想自由嘅另一種表達方式。一個普遍嘅定義係，大學教職員同研究人員可以用佢哋嘅專業知識同埋學識去貢獻所長，喺教學同埋做研究嗰陣，唔會俾學院內外嘅制度同埋勢力限制或者干預，目的係保障學者可以探索唔同範疇嘅知識，同埋確保研究成果嘅**中立性**同**可信性**。而大學老師有發表、討論學術意見嘅自由，唔使驚會俾人炒魷魚或者降職。

## 部分被視為對學術自由造成風險嘅因素

* 院校業界協作：學校過分依賴院校業界協作，有可能會削弱學術自由(包括教學同研究)，甚至會將商業利益凌駕於學術誠信。
* 威權政體 ／政治干預：學術自由指數報告提及部份例子包括：美國總統特朗普在任時對科學和學術界嘅批評言論，以及北京未經諮詢或香港人同意強行訂立嘅《港版國安法》

## 睇埋

* 學術自由指數

## 參考來源
# 博雅教育

博雅教育
**博雅教育**（英文：**Liberal arts education**）係西方高等教育傳統入面一種課程模式。呢度嘅「art」唔係淨係指美術，而係指一種學識同修養嘅技能。博雅教育可以係專門嘅學位課程，亦可以泛指大學教育，重點係培養廣博嘅知識面同批判思維，而唔係單一職業、專業或技術訓練。

呢個概念喺古典時代已經出現，古代同中世紀嘅「七藝」分為三學（修辭、文法、邏輯）同四科（天文、算術、幾何、音樂）。自1990年代後期開始，有啲大學逐步將「liberal arts」呢個名改成「人文與社會科學」、「文理學院」等等，去反映現代課程分類同市場考慮，譬如統計顯示博雅學位畢業生平均收入低過理工科畢業生。雖然改名，但現代博雅教育通常仍涵蓋人類學、文學、外語、哲學、心理學、社會學、音樂、新聞、經濟、法律、通訊、建築、藝術、歷史等等嘅範疇。
# Demo (音樂)

**Demo**（粵拼：dem1 mou4）係某啲音樂人製作嘅一種唔公開流通嘅音樂樣本。例如，唱作人嘅 Demo 通常係一首歌嘅模。或者一隊樂隊可能會整條 Demo 出嚟，示範佢哋可以演奏啲乜嘢音樂，又或者水準係點等等，等客人決定係咪用佢哋嗰陣有依據。

如果係樂隊錄嚟搵客，條 Demo 可能會係當真嘅製作咁錄。不過喺其他情況，Demo 記錄嘅只係創作意念，唔會完整；視乎係打算畀乜嘢人聽，用嘅器材可以好簡單，例如可以係自己彈鋼琴，用屋企嘅普通錄音機錄，但係亦可能會需要用到例如 DAW 之類嘅嘢，整到個 Demo 聽落好似完成品咁。

有時，有啲音樂人出咗名之後，原本嘅 Demo 會錄入專輯或者以第啲方式公開流通，不過咁做並唔係錄 Demo 嘅原意。

## 睇埋

* 原型
* Portfolio (藝術)

## 註

## 參考資料
# 高加索人

**高加索人**通常喺唔同場合嘅意思唔係幾一樣，但係都同出自歐亞大陸西半部同中南部，非洲北部有相似體格同相貌特徵嘅民族有關。

科學咁嚟講，其實世界上係無種族呢樣嘢嘅。世界各大地理區域嘅人群間嘅差異其實細過人群內部個體間嘅差異。但係地理區域仍然係有某啲好表面嘅特徵可以話係分出大地理區群體嘅標準。自十九世紀以來，歐亞大陸西半部到北非同南亞，包括印度各民族、歐洲各民族、伊朗同中亞（包括新疆）大多數民族、北非大多數民族，甚至有啲西非，東非有啲懷疑同中東，歐亞民族有啲關係嘅民族（好似埃塞俄比亞嘅閃語係民族，西非嘅豪薩-富拉尼民族，東非嘅尼羅特種族等），都被認為係擁有共同嘅「高加索種族」嘅特徵。當然，呢種定義，主觀性好強。所以當代自然人類學通常唔同「高加索」定科學嘅定義。

而家喺非科學文獻中，尤其係北美嘅社會，政治，法律語言中見到嘅「高加索」一詞，通常只係指而傢世界上以歐洲血統為主嘅人口。咁就反而通常排除咗十九世紀科學著作中認為代表咗高加索特徵最典型嘅中東人，北非人同北部印度人。但係北美社會通常為咗語言嘅「政治正確性」，被迫放棄喺力求中立嘅法律、新聞、標準語言中用好似「白人」、「歐洲人」、「雅利安人」之類負面政治包袱比較多嘅表示歐裔人口嘅名詞，而採用「高加索人」呢個相對生僻嘅所謂「科學詞彙」，以至造成歧義。

## 叫法

廣東話入邊通常唔用「高加索人」呢個唔流行嘅名詞稱呼啲歐美裔人。而家用得比較多嘅係「西人」，因為呢個係比較中立同尊重啲嘅叫法。如果唔加特殊解釋，「西」通常會被理解成西方國籍嘅歐美裔人，而唔係第啲種族。但係，啲香港人通常重鍾意叫啲歐美裔人做「鬼佬」或有者個「鬼」字嘅名稱。呢個稱呼有少少歧視性質，但係都唔係好惡意。有時連西人自己都欣然接受被稱為「鬼」。但係呢個稱呼主要係太粗俗，唔適合文雅場合使用。另外，「白」喺需要話明種族嘅時候用得比較多，其實無負面意義。「白種人」就相對生僻，主要用喺書面語入邊。「洋人」係清朝成日用來稱呼啲西人嘅用語，今日粵人好少咁用。中國北方人通常用來指歐裔西方人嘅「老外」屬於北方詞彙，廣東話入邊唔會好慣用。
# 數據科學

2018 年其中一個禮拜英維最多人睇嗰 25 篇文嘅名同瀏覽數；要點樣利用呢啲數據達到目的呢？
**數據科學**（粵拼：sou3 geoi3 fo1 hok6 ）係跨學科科學領域，重點研究點樣運用科學方法同埋各種演算法，由有結構或者冇結構嘅數據嗰度搵出有用知識。有數據科學家主張，數據科學可以用以下一句說話概括：用最勁嘅硬件、最勁嘅編程系統、同用最有效嘅演算法嚟解決問題。

## 概論

空間性質嘅數據：想像幅圖係某市嘅地圖，每一個黑點表示一個霍亂個案。噉樣嘅數據有助公共健康工作者搵出疾病嘅來源喺邊。
數據科學喺好多領域都有用。

譬如公共健康領域就成日用數據科學。喺公共健康上，研究者可以用空間分析做法，好多公共健康機構都會噉做：佢哋搵定一個想研究嘅地區，並且結合多源資料，包括流行病學調查、透過人造衛星攞到嘅數據、人群分佈、蚊媒分佈、藥物同蚊帳嘅覆蓋率... 等，並且將啲資料畫做地圖，從而識別邊啲地區較高風險、邊啲地區似係多病原體，進而幫助決策者為疫苗、藥物同防蚊措施做精準部署。呢種做法常用於研究瘧疾等由害蟲傳染嘅病。

電腦保安工作亦有機會用到數據分析。一個簡單嘅做法係用邏輯迴歸嚟判斷某次活動係咪攻擊，抑或只係正常嘅活動。研究者可以搵一啲數據返嚟，再建立好似噉嘅模型：

 WIKINIUM\_MATH\_PH\_0
例如佢用三個特徵去預測**是次活動係咪入侵**（ WIKINIUM\_MATH\_PH\_2 = 係咪入侵）：

* WIKINIUM\_MATH\_PH\_3 ：短時間內同一 IP 嘅連線次數（已標準化）
* WIKINIUM\_MATH\_PH\_5 ：封包平均大細（已標準化）
* WIKINIUM\_MATH\_PH\_7 ：係咪用咗唔常見嘅連接埠（0/1）

用數據科學上嘅演算法估計出啲  WIKINIUM\_MATH\_PH\_9  就得出個模型，研究者第時攞住個模型，就可以對未來嘅個案作出預測。

## 工序

做數據科學工作，工序大致如下：

1. 界定清楚要解決嘅問題係乜。例：家陣有個數據科學家，俾人請佢幫手做市場研究，佢首先要搞清楚是次研究想達到乜目的（搞清楚消費者鍾意同唔鍾意件產品啲乜，再按呢個資訊改良件產品）。亦可以睇睇研究問題同假說。
2. 做一啲**探索性質**嘅分析，諗吓手上嘅數據解答到乜嘢同目的相關嘅問題。例：手上個數據庫有一大柞消費者嘅數據，知道每個消費者對件產品喺各方面嘅評價，計劃可以試吓做聚類分析將消費者分做若干類。
3. 建立數學模型，描述柞數據入面有啲乜嘢規律喺當中。例：用機械學習演算法做返咗個聚類分析，結果係消費者可以按照佢哋對件產品各方面嘅評價分做三大類。
4. 匯報個結果（尤其係步驟 3 嘅結果）俾相關人員聽。
5. 講吓個結果有乜嘢影響－即係知道咗呢個結果，目前嘅做嘢方法要有乜嘢改變先可以更有效噉達到目的。例：知道咗消費者可以分做三類，產品設計要點改變先可以令消費者更加滿意？

## 影響

有人提出，數據科學係科學嘅**第四範式**：本來科學係以實證、理論同計算為重嘅，廿一世紀初就喺呢三樣之上加多個**數據**；數據科學會運用數學、統計學、機械學習以及資訊科學等領域嘅技術，由手上嘅數據嗰度抽取有用嘅知識，並且攞去有經濟價值嘅地方度使用，例如根據手上數據，啲變數之間成咩關係，而呢個預測現象嘅能力可以作某啲商業用途。數據科學伴隨住廿一世紀資訊科技應運而生－隨住互聯網發達，有大量數據喺網上流動（大數據），於是有唔少人開始想利用呢啲數據做有用嘅嘢，數據科學就隨之興起。

## 睇埋

* 數據分析
* 數據清洗
* 數據探勘
* 機械學習
* 知識表示
* R 語言

## 參考

* Understanding The 4 V's Of Big Data, *Forbes*，呢篇文講到大數據有 **4V**，即係指數據量大（**v**olume）、花款多（**v**ariety）、攞得快（**v**elocity）、而且有時難核實（**v**eracity）。
* Cielen, D., Meysman, A., & Ali, M. (2016). *Introducing data science: big data, machine learning, and more, using Python tools*. Manning Publications Co.
* Grus, J. (2019). *Data science from scratch: first principles with python*. O'Reilly Media.

## 引述

## 拎

* （英文）Towards Data Science（譯：**通向數據科學**），講數據科學嘅網站，雲集好多數據科學工作者，討論數據科學議題。
# 延展實境

幾種 XR 產品：虛擬實境（上）、一般嘅擴張實境（中）同埋擴張實境遊戲《Pokémon GO》（下）。
**延展實境**（粵拼：jin4 zin2 sat6 ging2；英文：**Extended reality，XR**）泛指一系列結合虛擬同真實環境、從而為用家帶嚟某啲體驗嘅人機互動方式，涵括虛擬實境、擴張實境同混合實境等嘅技術。

* 虛擬實境（VR）：用電腦產生一個完全虛擬嘅環境畀用家去體驗。
* 擴張實境（AR）：實時噉結合虛擬物件同埋現實世界嘅影像。
* 混合實境（MR）：結合虛擬同現實嘅物件，同 AR 分別在於 MR 會畀玩家用觸碰嘅方式同虛擬物件互動。呢類技術會配合振動科技，教電腦為用家提供「掂到啲虛擬物件」噉嘅感覺。

XR 技術最基本需要兩樣嘢：向用家呈現啲虛擬影像嘅部份——例如 VR 用嘅頭罩實有呢種功能（輸出裝置），以及係某啲形式嘅輸入裝置——例如《Pokémon GO》呢隻擴張實境遊戲，畀玩家透過撳部智能手機嚟向隻遊戲畀指示。

## 用途

延展實境有好多用途，例子有以下呢啲。

* 遊戲：到咗廿一世紀初，VR 同 AR 喺遊戲界都有受到採用；唔少電子遊戲製作工作者都覺得，VR 同 AR 等嘅技術可以畀玩家有「去咗另一個世界」噉嘅體驗，能夠達致傳統視像遊戲（要玩家齋靠撳掣嚟畀 input）達唔到嘅投入感。例如《Pokémon GO》就係一隻好成功嘅 AR 遊戲。
* 營銷：延展實境亦有畀人用嚟搞營銷 sell（粵拼：seu1）產品，例如 Gucci 就出咗 **Gucci Town**（**Gucci 小鎮**），畀顧客透過 VR 嚟幫佢哋嘅化身買 Gucci 嘅衫嚟著，仲有得玩小遊戲；事實係，「畀顧客透過 VR 體驗自己出嘅產品」係 VR 營銷嘅一種常見做法。
* 教育：延展實境相關技術喺教育上都有用，例如廿一世紀初嘅教育工作者成日都會畀學生用 VR 模擬做某啲工作，而呢種做法零舍常見於「教嗰樣嘢有一定危險性，老師唔想咁快畀學生實際郁手做」嘅情況——例子可以睇吓電工等嘅工作。
* 建築：喺建築設計上，建築師設計好要起嗰棟建築物之後，往往會希望以某啲途徑將佢個構想呈現畀其他人睇；喺廿世紀，建築師靠嘅係圖則同建築模型等嘅物品，而隨住延展實境技術興起，建築學界開始採用 VR，將心目中嘅建築物整做 VR 世界用嚟畀人參觀。

呀噉。

## 示範

喺 YouTube 等嘅平台上有大把影片，示範各種嘅 VR 做法。

* （英文） 歡迎嚟到 Gucci Town
* （英文） 用 VR 模擬學整車
* （英文） 用 VR 嚟 present 建築設計

等等。

## 睇埋

* 元宇宙
* 投入感

## 引述

## 外拎

* （粵文） 保育歷史文物 - 空間運算 AR 體驗制作入門，Hok6.com
* （臺灣正體） 虛擬實境技術如何突破限制 呈現全新內容？，TEDxTaipei
# 快速應用程式開發

**快速應用程式開發**（英文：**rapid application development**，**RAD**）係軟件開發嘅一種做法，指將想整嗰隻軟件分做若干個獨立嘅部份，然後將嗰幾部份分別交俾各自獨立嘅團隊負責整。呢種做法最啱攞嚟開發一啲各部份能夠各自獨立運作嘅軟件，而且彈性大－因為隻軟件嘅唔同部份係獨立噉嚟整嘅，所以就算其中一個部份搞唔掂，其餘嗰啲部份都冇咁易受到拖累。

## 攷
# 德里地鐵

德里地鐵logo
德里地鐵列車
德里地鐵路線圖
**德里地鐵**（英文：Delhi Metro）係印度德里同新德里嘅一個地鐵系統，由德里地鐵有限公司營運。德里地鐵喺2002年開通，截至2025年總共有11條線，285個站，營運總里程係391公里。

截至2025年，德里地鐵嘅每日平均客流量有600萬人次。

## 路線

* 德里地鐵紅線
* 德里地鐵黃線
* 德里地鐵藍線
* 德里地鐵綠線
* 德里地鐵紫線
* 德里地鐵粉紅線
* 德里地鐵橙線
* 德里地鐵洋紅線
* 德里地鐵灰線

## 參考

## 拎
# 食肆

**食肆**，又叫**餐廳**，係賣嘢食嘅舖頭。餐廳有企堂服務顧客，廚房入面廚師整嘢食。食肆嘅近義詞有：**餐館**、**菜館**、**飯館**、**飯莊**、**飯店**等。呢啲詞同食肆嘅意思有啲出入。

食肆分行街（外賣）同堂食。

## 名

肆嘅意思，卽係將啲擺出賣，同鋪同義。所以食肆係將啲嘢擺出來賣嘅鋪頭。家下泛指用餐嘅舖頭。

## 種類

* 茶樓
* 酒樓
* 酒家

* 咖啡室
* 茶樓
* 酒吧
* 西餐廳
* 美食廣場
* 熟食中心
* 大牌檔
* 泰式食肆

## 睇埋

* 茶餐廳
* 冰室
* 快餐
* 酒店
* 飲食業
* 食物
* 營養學
* 廚餘
# 糕餅

一款蛋糕仔
**糕餅**（粵拼：gou1 beng2；英文：**confection**），又叫**菓子**或者**蛋糕仔**，泛指一啲富含糖份同第啲碳水化合物嘅細細嚿嘢食，多數都係由糖、大米同麵粉整出嚟。

糕餅因為細嚿得滯，通常唔可以食飽肚，所以成日俾人攞嚟做甜品。一般可以分做糖同西餅兩種。

## 攷
# 羅爾德·達爾

| 羅爾德·達爾 |
| --- |
| 1954年嘅羅爾德·達爾 |
| 原文名 | Roald Dahl |
| 出世 | (1916-09-13)1916年9月13號  威爾斯卡迪夫Llandaff |
| 死 | 1990年11月23號(1990-11-23)（74歲）  英格蘭牛津 |
| 職業 | 小說家、詩人、電影編劇 |
| 寫作嘅時期 | 1942年至1990年 |
| 配偶 | * Patricia Neal（1953年結婚；1983年離婚）
* Felicity Crosland（1983年結婚；1990年結束）
 |
| 父母 | * 阿爸Harald Dahl
* 阿媽Sofie Magdalene Dahl
 |
| 仔女 | * Olivia
* Tessa
* Theo
* Ophelia
* Lucy
 |
| 親戚 | 家姐Astrid |
| **Military career** |
| 效命 |  英國 |
| 隸屬喺 | * 英國陸軍（1939年8月至11月）
* 英國皇家空軍（1939年11月至1946年8月）
 |
| 服役年份 | 1939年至1946年 |
| 軍銜 | 少校 |
| 參加過嘅戰爭 | 第二次世界大戰 |
|  |
| 官方網站 |
| 羅爾德·達爾嘅官方網站 |

**羅爾德·達爾**（英文：**Roald Dahl**，1916年9月13號—1990年11月23號）係英國兒童文學作家、劇作家同短篇小說作家，早年做過英國皇家空軍飛行員同駐外情報官。

## 作品

* 《查爾同朱古力工廠》（Charlie and the Chocolate Factory，1964年）
* 《魔指》（The Magic Finger）
* 《占士同大桃》（James & the Giant Peach）
* 《友善嘅大巨人》（The Big Friendly Giant）
* 《女巫》（The Witches）

## 攷

## 出面網頁

* 羅爾德·達爾嘅官方網站 （英文）
* Roald Dahl's Marvellous Children's Charity （英文）
* The Roald Dahl Museum and Story Centre | Great Missenden, Bucks （英文）
* Roald Dahl Fans – Fan site for author Roald Dahl (1916-1990) （英文）
* Roald Dahl, writer with a connection to Wales (Cardiff) （英文）
* 喺Find a Grave上嘅羅爾德·達爾 （英文）
* Roald Dahl （英文）
* 1975年挪威廣播公司以挪威語無線電話訪問羅爾德·達爾
# 禧福郡

| 禧福郡 |
| --- |
| 風景相 |
|  |
| 旗 |
| 紋章 |
|  |
| 地理 |
|  |
|  |
| 位置圖 |
|  |
| 座標 | 52°5'N, 2°45'W |
| 面積 | 2,179.7094 平方公里 |
| 人文 |
| 主權國 | 英國 |
| 邦國 | 英格蘭 |
| 地區 | 西密德蘭大區 |
| 區劃類型 | 名譽郡, 單一行政區[\*] |
| 人口 | 193,615 |
| 行政首府 | 禧福 |
| ISO 3166-2 | GB-HEF |
| NUTS | UKG11 |
| GSS | E06000019 |
| 政府網址 |
|  |
| [改維基數據] |
| * 睇
* 傾
* 改
 |

**禧福郡**（Herefordshire），地處英倫西部，鄰接威爾斯。郡府同名為禧福（Hereford）。

## 參閱

* 香港九龍塘禧福道（Hereford Road）